Bresėjus
60°09′ š. pl. 1°05′ v. ilg.﻿ / ﻿60.150°š. pl. 1.083°r. ilg.﻿ / 60.150; 1.083 Bresėjus (angl. Bressay) – sala Jungtinėje Karalystėje, šiaurės Škotijoje, Šetlando salyno rytuose, į rytus nuo Meinlando salos (priešais Lerviką), atskirta Bresėjaus sąsiaurio. Toliau vakaruose stūkso negyvenama Noso sala (gamtos rezervatas) Plotas – 28 km². Paviršius kalvotas, iškyla iki 226 m. Yra keletas ežerų. Sala sudaryta iš raudonojo smiltainio, kuris plačiai naudotas statyboms Šetlando salose. Rytinėse pakrantėse apsistoja migruojantys paukščiai, pietuose yra smailiauodegių plėšikų kolonija. Bresėjuje 2011 m. gyveno 368 gyventojai, daugiausia įsikūrę vakarinėje pakrantėje. Iš Merifildo veikia kelto linija į priešais esantį Lerviką. Rytuose vasaromis veikia keltas į Noso salą. Verčiamasi žvejyba, pašarų gamyba, avininkyste. Saloje išlikę XVIII a. Gardžio rūmai, XIX a. vid. švyturys, geležies amžiaus Kulingsboro brocho (bokšto) liekanos, kuriose rastas akmuo su piktų įrašais. Salos pavadinimas kilęs iš sen. skandinavų Breiðey ar Brusey, reiškiančio „plačioji sala“ arba „Briusio sala“. Bresėjaus švyturys Bresėjus ir Bresėjaus sąsiauris, žvelgiant iš Lerviko pusės Gunistos kaimelis Skardingi Bresėjaus krantai